Ikšķiles iela (Rīga)
Šis raksts ir par ielu Rīgā. Par citām jēdziena Ikšķiles iela nozīmēm skatīt nozīmju atdalīšanas lapu. Ikšķiles iela ir iela Rīgā, Latgales priekšpilsētā, Ķengaragā. Tā sākas krustojumā ar Rumbas un Latgales ielu un beidzas krustojumā ar Lokomotīves ielu pie Šķirotavas dzelzceļa stacijas. Kopējais ielas garums ir 647 metri, tā klāta ar asfalta segumu. Ikšķiles ielā dominē padomju laiku daudzstāvu dzīvojamie nami, kā arī vairākas sabiedriskas celtnes, tostarp Rīgas 72. vidusskola (Ikšķiles ielā 6) un viens no Latvijas PSR laika modernākajiem pārtikas lielveikaliem "Ruse" (Lokomotīves ielā 68). Ikšķiles iela ir nosaukta Ikšķiles — pilsētas Ogres novadā — vārdā.